recursal/SuperWikiNEXT-32B huggingface dataset:
2010 সালে হার্ভার্ড বিশ্ববিদ্যালয়ে এলবাকান
আলেকজান্দ্রা আসানভনা এলবাকান একটি কাজাখস্তানি গ্র্যাজুয়েট ছাত্র, কম্পিউটার প্রোগ্রামার, ইন্টারনেট পাইরেট, এবং সাই-হাব সাইটটির সৃষ্টিকর্তা। ২০১৬ সালে ন্যাচার জার্নাল তাকে বিজ্ঞানের ইতিহাসের দশজন সবচেয়ে গুরুত্বপূর্ণ ব্যক্তিত্বের একজন ঘোষণা করে, আর্স টেকনিকা তাকে আ্যারণ সুয়্যার্টস এর সাথে তুলনা করে, এবং নিউইয়র্ক টাইমস তাকে এডওয়ার্ড স্নোডেনের সাথে তুলনা করেছে।

২০১২ সালে কাজাখস্তানে ফিরে এসে তিনি সাই-হাব চালু করেন। প্রকাশক এলসেভিয়ার মার্কিন যুক্তরাষ্ট্রে একটি মামলা দায় করার পর, এলবাকান বর্তমানে প্রবাসনের ঝুঁকির কারণে লুকিয়ে রয়েছে; এলসিভিয়ারকে তার বিরুদ্ধে ১৫ মিলিয়ন ডলারের আদেশ দেওয়া হয়েছে। একটি ২০১৬ সাক্ষাৎকার অনুযায়ী, তার নিউরোসাইন গবেষণা এখন স্থগিত, কিন্তু তিনি একটি অজ্ঞাত স্থানে একটি "ছোট বেসরকারি বিশ্ববিদ্যালয়ে" বিজ্ঞানের ইতিহাস বিষয়ে মাস্টার্স ডিগ্রীতে নথিভুক্ত হয়েছেন।  তার থিসিস বৈজ্ঞানিক যোগাযোগের উপর জোর দেয়। ২০১৬ সালের ডিসেম্বরে, ন্যাচার প্রকাশনা গ্রুপ আলেকজান্ডার এলবাকিয়ানকে বিজ্ঞানের ইতিহাসের দশজন সবচেয়ে গুরুত্বপূর্ণ ব্যক্তিত্বের একজন ঘোষণা করে।

এলবাকান এবং সাই-হাব ২০১৭ সালে আবার একটি মামলায় যুক্ত হন, এই সময় আমেরিকান কেমিক্যাল সোসাইটির সাথে। এসিএস কপিরাইট লঙ্ঘন, অবদানকারী কপিরাইট লঙ্ঘন, ট্রেডমার্ক জালিয়াতি, ট্রেডমার্ক লঙ্ঘন এবং রূপান্তর করার জন্য মামলা দায় করে। সেই বছরই, আদালত এসিএসের পক্ষে শাসিত হয় এবং সাই-হাবকে $ ৪,৮০০,০০০ জরিমানা করে

তথ্যসূত্র
---------
**প্রাচীন মাস্তা মসজিদ** রংপুর বিভাগের গাইবান্ধা জেলার গোবিন্দগঞ্জ উপজেলার একটি অতি প্রাচীন মসজিদ। গোবিন্দগঞ্জ উপজেলা সদর হতে প্রায় ০৩ কি.মি. দক্ষিণে এবং কামারদহ ইউনিয়নের ফাঁসিতলা বাজার হতে ০১ কি.মি. উত্তরে মহাসড়কের পশ্চিম পার্শ্বে এই মসজিদটি অবস্থিত। গোবিন্দগঞ্জ উপজেলায় পুরাতন মসজিদ গুলোর মধ্যে প্রাচীন মাস্তা মসজিদ স্থাপত্যের অপর একটি নিদর্শন।

ইতিহাস
------

কামারদহ ইউনিয়নের মাস্তা গ্রামের প্রাচীন লাল মসজিদটিই **মাস্তা মসজিদ** নামে পরিচিত। মসজিদ এলাকার জনশ্রুতি মতে এককালে এই এলাকায় বাদশা ফকির নামে একজন প্রভাবশালী ও ধর্মপরায়ন ব্যক্তির বাস ছিল। তিনি এ মসজিদটি প্রতিষ্ঠা করেন। তার ও তার উত্তারসুরীর আসল পরিচয় আজও মেলেনি। প্রকৃতপক্ষে মসজিদটি কোন সময় নির্মিত হয়েছে তা কোন সূত্র থেকেই আজও জানা যায়নি। তবে মসজিদের নির্মাণ কৌশল ও মোঘল আমলের মসজিদ স্থাপত্যের বৈশিষ্ঠ্যের সূত্র ধরে অনুমান করা যায় মাস্তা মসজিদটি মোঘল আমল ১৬ শতকের দিকে কোন এক সময় নির্মিত হয়েছিল।

আকার
----

মসজিদটির দৈর্ঘ্য ৩৫ ফুট এবং প্রস্ত ১৬ ফুট। চার কোণে চারটি স্তম্ভ রয়েছে। একই আকারের তিনটি গম্বুজ আছে। দরজা তিনটি, কোন জানালা নেই। ভিতরে দুই সারিতে নামাজ আদায় হয়ে থাকে।

আরো দেখুন
---------

* গাইবান্ধা জেলা
* গোবিন্দগঞ্জ উপজেলা

তথ্যসূত্র
---------

1. ↑  "প্রাচীন মাস্তা মসজিদ, গোবিন্দগঞ্জ, গাইবান্ধা."। *www.poriborton.news*। ২০২১-০৪-১৫ তারিখে মূল থেকে আর্কাইভ করা। সংগ্রহের তারিখ ২০২১-০৪-১৫।
2. ↑  "মাস্তা মসজিদ- রাজশাহী বিশ্ববিদ্যালয়" (পিডিএফ)। ১৫ এপ্রিল ২০২১ তারিখে মূল (পিডিএফ) থেকে আর্কাইভ করা। সংগ্রহের তারিখ ১৫ এপ্রিল ২০২১।
3. ↑  "বাংলাদেশ জাতীয় তথ্য ও সেবা বাতায়ন"। *bangladesh.portal.gov.bd*। ২০২১-০৪-১৫ তারিখে মূল থেকে আর্কাইভ করা। সংগ্রহের তারিখ ২০২১-০৪-১৫।
4. ↑  "প্রাচীন মাস্তা মসজিদ - উইকিভ্রমণ"। *bn.wikivoyage.org*। সংগ্রহের তারিখ ২০২১-০৪-১৫।
5. ↑  "টিচার এ্যাসোসিয়েশন"। ১৫ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০২১।
**প্রীতম দাস** (জন্ম: ১৬ই অক্টোবর ১৯৮৮) একজন ভারতীয় ক্রিকেটার যিনি ঘরোয়া ক্রিকেটে আসামের হয়ে খেলেন।

দাস একজন ডানহাতি ফাস্ট-মিডিয়াম বোলার; তিনি আসামের শিলচরে জন্মগ্রহণ করেন। ২০০৬-০৭ রঞ্জি ট্রফি প্রতিযোগিতার সময়, ২০০৭ সালের জানুয়ারিতে ওড়িশার বিরুদ্ধে তিনি প্রথম-শ্রেণীর ক্রিকেটে অভিষেক করেন। তিনি প্রথম ইনিংসে ৬৫ রানে দিয়ে ৫ উইকেট নেন।

পরের মাসে, দাস ওড়িশার বিরুদ্ধে বিজয় হাজারে ট্রফি ম্যাচে লিস্ট এ অভিষেক করেন। ২০০৭ সালের এপ্রিলে, তিনি আন্তঃরাজ্য টুয়েন্টি২০ টুর্নামেন্টে আসামের হয়ে উপস্থিত হন। তিনি বর্তমানে বিলুপ্ত টোয়েন্টি-২০ লীগ আইসিএল-এ রয়েল বেঙ্গল টাইগারদের প্রতিনিধিত্ব করেছেন। ভারতের ঘরোয়া ৫০ ওভারের টুর্নামেন্ট ২০১২-১৩ বিজয় হাজারে ট্রফিতে তিনি সবচেয়ে বেশি উইকেট নিয়েছিলেন।

২০১৯-২০ সালেও, তিনি বিজয় হাজারে ট্রফি টুর্নামেন্টে নয়টি ম্যাচে তেইশটি উইকেট সহ যৌথভাবে অগ্রণী উইকেট শিকারী ছিলেন।

1. ↑  "Pritam Das"। ESPNcricinfo। সংগ্রহের তারিখ ১৫ জানুয়ারি ২০২১।
2. ↑  "Odisha v Assam 2006-07"। ESPNcricinfo। সংগ্রহের তারিখ ৭ অক্টোবর ২০১৯।
3. ↑  "Vijay Hazare Trophy, 2019/20: Most wickets"। ESPNcricinfo। সংগ্রহের তারিখ ২৫ অক্টোবর ২০১৯।
টেলিফোন নাম্বার বা টেলিফোনে থাকা ডায়াল প্যাড। 
একটি টেলিফোন হতে অপর একটি টেলিফোনে সংয়োগের জন্য সংখ্যা সমষ্টি বিশেষ। টেলিফোন নাম্বারে অঙ্ক প্রথমে দু’তিনটি থাকলেও সময়ের সাথে সাথে এর অঙ্ক এখন অনেক। এছাড়া এটি এখন বিভিন্ন যন্ত্র, কম্পিউটার এবং ফ্যাক্স মেশিনে টেলিফোনিক সংযোগের জন্য ব্যবহৃত হয়।

প্রায় সকল টেলিফোনই এখন আন্তর্জাতিক টেলিফোন নেটওয়ার্কে যুক্ত। আন্তর্জাতিক টেলিফোন নেটওয়ার্কের নম্বর আইটিউ-টির E.164 প্রস্তাবনা অনুযায়ী গঠিত। এতে নাম্বারের প্রথমে কান্ট্রি কলিং কোড এবং অঙ্ক ১৫ বা এর কম হয়। এর পরেই থাকে এরিয়া কোড, তারপর গ্রাহকের নম্বর, যা টেলিফোন সুইচের কোড। আইটিউ-টির E.123 প্রস্তাবনা টেলিফোন নাম্বার লেখা ও ছাপার নির্দেশনা দেয় যা শুরু হয় একটি যোগ চিহ্ন(+) ও কান্ট্রি কোড দিয়ে। আন্তর্জাতিক নম্বর টেলিফোন হতে ডায়ালের সময় যোগ চিহ্ন আন্তর্জাতিক ডায়ালিং-এ সংযোগ কোড দিয়ে প্রতিস্থাপিত হবে। তবে মোবইলে যোগ চিহ্ন সরাসরি ব্যবহার করা যাবে।

টেলিফোন নাম্বারে কলের শেষ প্রান্ত নির্ধারণের জন্য ফ্রয়োজনীয় সকল তথ্য থাকে। পাবলিক সুইচড টেলিফোন নেটওয়ার্ক-এ প্রতিটি কলের শেষ প্রান্তের একটি ও কেবল একটি নম্বর থাকবে। সাধারণত নির্দিষ্ট দৈর্ঘ্যের নম্বর এক্ষেত্রে ব্যবহৃত হয়। যেমন- ঢাকার এরিয়া কোড ০২, যারপর আরও তিন অঙ্কের এক্সচেঞ্জ কোড ও আরও চার অঙ্ক থাকবে। অনেক ক্ষেত্রে এরিয়া কোড নম্বর ডায়াল করা যেতে পারে। এছাড়া কিছু টেলিফোন নাম্বারে অঙ্ক কম থাকতে পার। এতে নম্বরটি স্বয়ংক্রিয়ভাবে স্বাভাবিক দৈর্ঘের নম্বরে রুপান্তরিত হয়। যেমন- ৯৯৯-জরুরি সহায়তা, ১৭-অনুসন্ধান।
স্থানীয় ফোন নাম্বারের রীতি দেশের সরকার বা সরকার মনোনীত সংস্থা দ্বারা নির্ধারিত হয়।দেখুন টেলিফোন নাম্বার তৈরির প্রথা।
কলার আইডির ব্যবস্থা থাকলে কল-গ্রাহক কল-কর্তার নম্বর দেখতে পাবেন।

আরও দেখুন
---------

* আন্তর্জাতিক ডায়ালিং কোডের তালিকা
* ঢাকার বিভিন্ন একচেঞ্জের তালিকা
* দূর পাল্লার কল
* ৯৯৯
* ১৭
* জেলা কোড
* কলার আইডি

বাইরের লিংক
-----------

* E.123 প্রস্তাবনা[*স্থায়ীভাবে অকার্যকর সংযোগ*]
* জাতীয় নম্বর কৌশল[*স্থায়ীভাবে অকার্যকর সংযোগ*]
**বাংলাদেশ পর্যটন বোর্ড** (বিটিবি) হলো বাংলাদেশে পর্যটন সংক্রান্ত জাতীয় সংস্থা। বাংলাদেশের রাজধানী ঢাকায় অবস্থিত সরকারি এই বোর্ডটি বাংলাদেশের পর্যটনের প্রসার ও প্রচারণায় কাজ করে এবং সাথে সাথে জাতীয়ভাবে পর্যটন সংক্রান্ত প্রয়োজনীয় প্রশিক্ষণের ব্যবস্থা করে থাকে। বেসামরিক বিমান পরিবহন ও পর্যটন মন্ত্রণালয়ের সচিব মোকাম্মেল হোসেন বর্তমানে পর্যটন বোর্ডের চেয়ারম্যান এবং জনাব জাবেদ আহমেদ (অতিরিক্ত সচিব) প্রধান নির্বাহী কর্মকর্তা হিসেবে দায়িত্ব পালন করছেন।

ইতিহাস
------

বাংলাদেশের পর্যটনকে প্রচার ও প্রসারের লক্ষ্যে বাংলাদেশ সরকার ২০১০ সালের জুনে ‘জাতীয় পর্যটন নীতিমালা’ পাশ করে। এরপর ১৮ই জুলাই ‘বাংলাদেশ পর্যটন বোর্ড আইন, ২০১০’ পাশ হয়। একই বছরের সেপ্টেম্বরে এই আইনের আওতায় বাংলাদেশ পর্যটন বোর্ড স্থাপিত হয়। বর্তমানে সংস্থাটির প্রধান কার্যালয় ঢাকার আগারগাঁও এ অবস্থিত। সংস্থাটি বেসামরিক বিমান পরিবহন ও পর্যটন মন্ত্রণালয়ের আওতাভুক্ত।

তথ্যসূত্র
---------

1. ↑  "পর্যটন - বাংলাপিডিয়া"। *bn.banglapedia.org*।
2. ↑  "জাহাঙ্গীর হোসেন ট্যুরিজম বোর্ডের নতুন সিইও"। কালের কণ্ঠ।
3. ↑
4. ↑  "বাংলাদেশ পর্যটন বোর্ড আইন, ২০১০"। *bdlaws.minlaw.gov.bd*।

| * দে
* স
বাংলাদেশ সরকারের সীলমোহর বেসামরিক বিমান পরিবহন ও পর্যটন মন্ত্রণালয়ের অধীন সংস্থাসমূহ |
| --- |
| নির্বাহী | 
* এ. কে. এম. শাহজাহান কামাল (মন্ত্রী)
* মহিবুল হক (সচিব)

 |
| সংস্থাসমূহ | 
* বাংলাদেশ বেসামরিক বিমান চলাচল কর্তৃপক্ষ
* বাংলাদেশ পর্যটন বোর্ড
* বাংলাদেশ পর্যটন করপোরেশন
* বাংলাদেশ বিমান

 |
আর্যভট্টের ভাস্কর্যসমৃদ্ধ **আইইউসিএএ** - এর প্রাঙ্গণ
**ইন্টার-ইউরিভার্সিটি সেন্টার ফর অ্যাস্ট্রোনমি অ্যান্ড অ্যাস্ট্রোফিজিক্স** (Inter-University Centre for Astronomy and Astrophysics - আইইউসিএএ) ভারতের বিশ্ববিদ্যালয় মঞ্জুরী কমিশন কর্তৃক প্রতিষ্ঠিত একটি স্বায়ত্তশাসিত জ্যোতির্বিজ্ঞান সংস্থা। ভারতীয় বিশ্ববিদ্যালয়সমূহের মধ্যে পারমাণবিক প্রযুক্তির বিকাশ সাধন এবং জ্যোতির্বিজ্ঞান ও জ্যোতিঃপদার্থবিজ্ঞান বিষয়ে সক্রিয় চক্র গড়ে তোলার জন্য এই সংস্থার জন্ম হয়েছে। এটি ভারতের ন্যাশনাল সেন্টার ফর রেডিও অ্যাস্ট্রোফিজিক্স-এর পাশে অবস্থিত পুনা বিশ্ববিদ্যালয়ের অঙ্গনে অবস্থিত।

জ্যোতির্বিজ্ঞান ও জ্যোতিঃপদার্থবিজ্ঞানের ক্ষেত্রে শিক্ষকতা, গবেষণা এবং উন্নয়নে এই সংস্থাটি প্রভূত অবদান রাখতে সক্ষম হয়েছে। এর প্রতিষ্ঠার প্রথম দশকে প্রতিষ্ঠানটির প্রধান ছিলেন জ্যোতিঃপদার্থবিজ্ঞানী ডঃ জয়ন্ত নারলিকার। বর্তমানে এর প্রধানের দায়িত্ব পালন করছেন ডঃ নরেশ দধীচ। এই সংস্থার প্রাঙ্গণে মহান ভারতীয় গণিতবিদ আর্যভট্টের একটি ভাস্কর্য আছে।

বহিঃসংযোগ
---------

* ইন্টার-ইউরিভার্সিটি সেন্টার ফর অ্যাস্ট্রোনমি অ্যান্ড অ্যাস্ট্রোফিজিক্স - দাপ্তরিক ওয়েবসাইট
**জহর সরকার** (জন্ম ২২ মার্চ ১৯৫২) একজন অবসরপ্রাপ্ত ভারতীয় প্রশাসনিক পরিষেবা অফিসার, যিনি একজন জন বুদ্ধিজীবী, বক্তা এবং লেখক হিসাবে বিশিষ্ট। তিনি পশ্চিমবঙ্গ রাজ্যের প্রতিনিধিত্ব করার জন্য তৃণমূল কংগ্রেসের টিকিটে ২ আগস্ট ২০২১-এ ভারতের সংসদের উচ্চকক্ষ রাজ্যসভায় নির্বাচিত হন।

সরকার ১৯৭৫ সালে আইএএস-এ যোগদান করেন, ২০১২ থেকে ২০১৬ পর্যন্ত প্রসার ভারতীতে প্রধান নির্বাহী কর্মকর্তা হিসাবে কাজ করেন এবং ২০০৮-১২ পর্যন্ত ভারত সরকারের সচিব ছিলেন। তিনি কেন্দ্রীয় এবং রাজ্য সরকারগুলিতে গুরুত্বপূর্ণ পোর্টফোলিও অধিষ্ঠিত করেছেন।

সারসংক্ষেপ
----------

শিক্ষা
------

 মাননীয় প্রধানমন্ত্রী নরেন্দ্র মোদীর সাথে চীনা প্রতিপক্ষের সাথে একটি সমঝোতা স্মারক স্বাক্ষর করার সময়
জওহর সরকার সেন্ট জেভিয়ার্স স্কুল, প্রেসিডেন্সি কলেজ এবং কলকাতা বিশ্ববিদ্যালয়ে পড়াশোনা করেছেন - সবই কলকাতায়। তিনি কলকাতা বিশ্ববিদ্যালয় থেকে প্রাচীন ভারতীয় ইতিহাস ও সংস্কৃতিতে স্নাতকোত্তর ডিগ্রি এবং সামাজিক নৃতত্ত্বের সাথে সমাজবিজ্ঞানে দ্বিতীয় স্নাতকোত্তর করেন। তিনি প্রেসিডেন্সি কলেজ থেকে রাষ্ট্রবিজ্ঞানে স্নাতক হন, কলকাতা বিশ্ববিদ্যালয়ে দ্বিতীয় স্থান অধিকার করেন। তিনি যুক্তরাজ্যের কেমব্রিজ বিশ্ববিদ্যালয় এবং সাসেক্স বিশ্ববিদ্যালয়েও পড়াশোনা করেছেন।

তথ্যসূত্র
---------

1. ↑  "Jawhar Sircar Articles"।
2. ↑  "Jawhar Sircar in News"।
3. ↑  "Jawhar Sircar in News"।
4. ↑  UNESCO। "Tagore, Neruda and Césaire"।

বহিঃসংযোগ
---------

* দাপ্তরিক ওয়েবসাইট
**সুন্দরবন মধু** হল সুন্দরবন থেকে প্রাপ্ত এক প্রকার মধু, যা ভারতীয় রাজ্য পশ্চিমবঙ্গের দক্ষিণ চব্বিশ পরগনা ও উত্তর চব্বিশ পরগনা জেলা এবং বাংলাদেশের খুলনা, সাতক্ষীরা ও বাগেরহাট জেলায় সংগ্রহ ও প্রক্রিয়াজাত করা হয়। *সুন্দরবন মধু* ২০২৪ খ্রিস্টাব্দ থেকে পশ্চিমবঙ্গের একটি নিবন্ধিত ভৌগোলিক নির্দেশক পণ্য, যা পশ্চিমবঙ্গের অন্তর্গত সুন্দরবন থেকে সংগৃহীত ও উত্পাদিত হয়। মধুর রং সোনালি হয়, যদিও লাল বা গাঢ় বাদামী বর্ণের মধুও পাওয়া যায়। এই মধু মৌমাছিদের দ্বারা সুন্দরবনের বিভিন্ন উদ্ভিদের ফুল থেকে সংগৃহীত ও মৌচাকে সঞ্চিত হয়; *মৌলে*রা সুন্দরবনের গভীরে থাকা মৌচাক থেকে মধু সংগ্রহ করে। 

সুন্দরবনের মধু সংগ্রহকারীরা প্রতি বছর মার্চ থেকে মে মাসের মধ্যে মধু সংগ্রহ করে, যখন মাছ ধরা নিষিদ্ধ থাকে। মধু সংগ্রহ একটি মৌসুমী কার্যকলাপ যা মার্চ মাসের শেষ থেকে জুন মাসের শুরুতে শুরু হয়। এই ঋতুতে, বেশিরভাগ ম্যানগ্রোভ ফুল মকরন্দে (মধু) পরিপূর্ণ থাকে। এটি মাঘ মাসে (জানুয়ারি-ফেব্রুয়ারি) সুন্দরবনে যাওয়ার জন্য মৌমাছিদের (*এপিস ডরসাটা*) আকৃষ্ট করে, সেখানে তাদের মধু সংগ্রহের জীবনকাল অতিবাহিত হয় এবং আষাঢ় মাসে (জুলাই) পূর্বের বাস্থানে ফিরে যায়। সুন্দরবনের বেশিরভাগ মৌচাক *শিলা মৌমাছি* দ্বারা তৈরি।

প্রকৃত অর্থে, ইস্ট ইন্ডিয়া কোম্পানির দ্বারা সুন্দরবন মধু সহ সুন্দরবনের বনজ দ্রব্যের ব্যাপক ব্যবহার ও শোষণ শুরু হয়। তৎকালীন সময়ে জীবন-জীবিকার জন্য বিপুল সংখ্যক মানুষকে মধু ও মোমের মতো গৌণ বনজ দ্রব্য সংগ্রহের ওপর নির্ভর করতে হতো। তারা ছোট ছোট দলে বনের গভীর থেকে মধু সংগ্রহ করত। এই গুরুত্বপূর্ণ বনজ দ্রব্যের ব্যবহার সম্পর্কিত প্রমাণ কবিতা ও গানের মধ্যে খুঁজে পাওয়া যায়।

স্বীকৃতি
--------

### ভৌগোলিক নির্দেশক

ওয়েস্ট বেঙ্গল ফরেস্ট ডেভেলপমেন্ট কর্পোরেশন লিমিটেড ২০২১ খ্রিস্টাব্দে পশ্চিমবঙ্গের সুন্দরবন মধুর জন্য ভৌগোলিক নির্দেশক বা জিআই স্বত্বের আবেদন করে। ভারতের চেন্নাই শহরস্থিত দপ্তর থেকে ২০২৪ খ্রিস্টাব্দে ভৌগোলিক নির্দেশক বা জিআই ট্যাগ প্রদান করা হয়। প্রাপ্ত সনদপত্র অনুযায়ী, পণ্যটির নিবন্ধন বা রেজিস্ট্রেশন ২০৩১ খ্রিস্টাব্দের ১১ই জুলাই পর্যন্ত বৈধ থাকবে। বাংলাদেশের পক্ষ থেকেও ভৌগোলিক নির্দেশক বা জিআই স্বত্বের আবেদন করা হয়েছে।

তথ্যসূত্র
---------

1. ↑  "STATE WISE REGISTRATION DETAILS OF G.I APPLICATIONS" (পিডিএফ)। *Intellectual Property India* (ইংরেজি ভাষায়)। ইন্টেলেকচুয়াল প্রোপার্টি ইন্ডিয়া। সংগ্রহের তারিখ ১৩ জানুয়ারি ২০২৪।
2. ↑  "Application details of the Sundarban Honey - Geographical Indications"। ইন্টেলেকচুয়াল প্রপার্টি ইন্ডিয়া। সংগ্রহের তারিখ ৭ ফেব্রুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "বাংলাদেশের যে ১৪টি পণ্যর জি আই সনদের জন্য আবেদন করা হয়েছে"। *বিবিসি নিউজ বাংলা*। ৬ ফেব্রুয়ারি ২০২৪। সংগ্রহের তারিখ ৭ ফেব্রুয়ারি ২০২৪।
পিওতর ইলিচ চাইকভ্‌স্কির প্রতিকৃতি, নিকোলাই দিমিত্রিভিচ কুজনেতসভ-এর অংকিতচাইকভ্‌স্কির স্বাক্ষর
**পিওতর ইলিচ চাইকভ্‌স্কি** (রুশ: Пётр Ильи́ч Чайко́вский (২৫শে এপ্রিল/৭ই মে ১৮৪০ – ২৫শে অক্টোবর/৬ই নভেম্বর ১৮৯৩) সর্বকালের সর্বাধিক জনপ্রিয় রুশ জাতীয়তাবিশিষ্ট পশ্চিমা ধ্রুপদী সুরকার। তিনি ৭টি সিম্ফনি, ১১টি অপেরা, ৩টি ব্যালে, ৫টি সুইট, ৩টি পিয়ানো কনচের্তো, ১টি ভায়োলিন কনচের্তো, ১১টি ওভার্চার, ৪টি কান্তাতা, ২০টি কোরাল সংগীত, ৩টি স্ট্রিং কোয়ার্টেট, ১টি স্ট্রিং সেক্সটেট এবং ১০০রও বেশি গান ও পিয়ানোবাদন-যন্ত্রসংগীত রচনা করেন। চাইকভ্স্কি‌র সঙ্গীত সুরময়, এতে হার্মোনির ব্যবহার চমৎকার, অর্কেস্ট্রায়ন বর্ণময় ও চিত্ররূপময় এবং এ সব কিছু শ্রোতার মনে গভীর দোলা দেয়। চাইকভ্‌স্কির সঙ্গীত সাধারণ জনগণের কাছে সবসময়ই আদৃত হয়ে এসেছে। তিনি প্রথম রুশ সুরকার হিসেবে বিশ্ব পর্যায়ে পরিচিত লাভ করেন।

জীবনী
-----

A peach-colored prune-tiled three-story house with single-story aisles surrounded by treesচাইকভ্‌স্কির জন্মস্থান, যেটাকে বর্তমানে জাদুঘরে পরিনত করা হয়েছে১৮৪৮ সালে চাইকভ্‌স্কির পরিবার
পিওতর ইলিচ চাইকোভস্কি ১৮৪০ সালের ৭ ই মে ভোটকিনস্কে জন্মগ্রহণ করেন। জায়গাটি ছিলো কামা নদীর তীরের নিকটবর্তী ভায়াটকা গভর্নরেটের (বর্তমান উদমুর্তিয়া) একটি ছোট শহর, এবং রাশিয়ান সাম্রাজ্যের উরাল পর্বতমালার কাছাকাছি। তার বাবা, ইলিয়া পেট্রোভিচ চাইকোভস্কি খনি বিভাগে লেফটেন্যান্ট কর্নেল এবং প্রকৌশলী হিসাবে দায়িত্ব পালন করেছিলেন।

সঙ্গীত
------

অভ্যর্থনা
---------

তথ্যসূত্র
---------

1. ↑  "Russian – BGN/PCGN transliteration system"। *transliteration.com*। সংগ্রহের তারিখ ২ ডিসেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Tchaikovsky: A Life"। *tchaikovsky-research.net*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**হাসান মাসুদ** একজন বাংলাদেশি অভিনেতা, পরিচালক এবং গায়ক। এছাড়াও তিনি একজন সাবেক সাংবাদিক ও সামরিক কর্মকর্তা।

প্রাথমিক জীবন ও শিক্ষা
----------------------

হাসান মাসুদ বরিশালে জন্মগ্রহণ করলেও বেড়ে উঠেছেন ঢাকায়। তিনি বিএএফ শাহীন কলেজ ঢাকা থেকে এস এস সি এবং সরকারি তিতুমীর কলেজ থেকে এইচ এস সি পাশ করেন। পরে তিনি বাংলাদেশ সামরিক একাডেমিতে (বিএমএ) ক্যাডেট হিসাবে যোগদান করেন। সফলভাবে বিএমএ পাস করার পরে তিনি বাংলাদেশ সেনাবাহিনীতে সেকেন্ড লেফটেন্যান্ট হিসাবে কমিশন পান। তিনি চট্টগ্রাম বিশ্ববিদ্যালয় থেকে স্নাতকোত্তর ডিগ্রিও পেয়েছেন। হাসান ছোটবেলা থেকে গান গেয়ে আসছেন এবং তিনি ছায়ানট থেকে নজরুল সঙ্গীত-এর উপর ৫ বছরের একটি কোর্স সম্পন্ন করেন।

কর্মজীবন
--------

হাসান ১৯৮৫ সালে বাংলাদেশ সেনাবাহিনীতে ক্যাডেট হিসেবে যোগ দেন এবং ১৯৯২ সালে ক্যাপ্টেন পদে থাকা অবস্তায় অবসর গ্রহণ করেন। তিনি নিউ নেশন এবং পরবর্তীতে ১৯৯৫ সালে ডেইলি স্টারে ক্রীড়া প্রতিবেদক হিসেবে কাজ করেন। তিনি ফেব্রুয়ারি ২০০৪ থেকে ২০০৮ পর্যন্ত ব্রিটিশ ব্রডকাস্টিং কর্পোরেশনের বাংলা শাখার অধিবেশনের একজন সংবাদদাতা ছিলেন।

মোস্তফা সরয়ার ফারুকীর পরিচালিত ২০০৩ সালের *ব্যাচেলর* চলচ্চিত্রের মাধ্যমে চলচ্চিত্র জগতে তার পথচলা শুরু হয়। পরবর্তীতে তিনি *মেড ইন বাংলাদেশ* চলচ্চিত্র এবং অনেক নাটকে অভিনয় করেন। তার অভিনীত টেলিভিশন নাটকগুলির মধ্যে রয়েছে "হাউস ফুল," "ট্যাক্সি ড্রাইভার," "এফডিসি", "বউ", "খুনসুটি", "গ্রাজুয়েট", "রঙের দুনিয়া", "আমাদের সংসার", "গণি সাহেবের শেষ কিছুদিন" এবং "বাতাশের ঘর" ইত্যাদি।

হাসান ব্যাচেলর চলচ্চিত্রের *আজকে না হয় ভালোবাসো* গানে কণ্ঠ দিয়েছেন। তার প্রথম সঙ্গীত অ্যালবাম *হৃদয়ঘটিত* ২০০৬ সালে ভালোবাসা দিবসে প্রকাশ পায়।

চলচ্চিত্র
---------

* ব্যাচেলর
* মেড ইন বাংলাদেশ

ওয়েব ধারাবাহিক
---------------

| বছর | শিরোনাম | ওটিটি | চরিত্র | সহ-শিল্পী | পরিচালক | টীকা |
| --- | --- | --- | --- | --- | --- | --- |
| ২০২০ | *সি ফর কোচিং* |  | হালিম স্যার | মনিরা মিঠু, প্রত্তয় হিরণ, রায়হান খান, রাশেদ এমরান, আহসান হাবিব নিলয়, তানভীর নিলয়, এস এম সামিউল আলম, অনামিকা ঐশী, সাগর হুদা | মাবরুর রশিদ বান্নাহ |  |

তথ্যসূত্র
---------

1. ↑  "Interview with Bangladeshi journalist-turned-actor Hasan Masood - Yahoo News Singapore"। Sg.news.yahoo.com। ২০১৩-০৬-২২। ২০১৩-১২-২১ তারিখে মূল থেকে আর্কাইভ করা। সংগ্রহের তারিখ ২০১৪-০১-১১।

বহিঃসংযোগ
---------

* ফেসবুকে হাসান মাসুদ উইকিউপাত্তে এটি সম্পাদনা করুন

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* মিউজিকব্রেইন্‌জ শিল্পী

 |
এই নিবন্ধটি চলচ্চিত্র সম্পর্কে। পোশাকের জন্য রেইনকোট দেখুন।

**রেইনকোট** ২০০৪ সালে নির্মিত ভারতীয় হিন্দি চলচ্চিত্র, যা পরিচালনা করেছেন ঋতুপর্ণ ঘোষ। চলচ্চিত্রটিতে অভিনয় করেছেন অজয় দেবগন, ঐশ্বর্যা রাই বচ্চন এবং আন্নু কাপুর। চলচ্চিত্রটি নির্মিত হয়েছে ও হেনরি কর্তৃক রচিত দ্য গিফট অব দ্য ম্যাজাই (১৯০৬) ছোট গল্প অবলম্বনে বলে ঋতুপর্ণ ঘোষ দাবী করলেও এটি মনোজ বসুর "প্রতিহিংসা" ছোটগল্পের পূ্ঙ্খানুপুঙ্খ চিত্ররূপ। জীবদ্দশায় পরিচালক কেন এটি স্বীকার করেননি বা কেনই বা তথ্যগোপন করে মিথ্যাচার করেছিলেন তা আর জানার কোন উপায় নেই।

কাহিনী
------

বেকার মনোজ (অজয় দেবগন) ব্যবসা করার জন্য তার পুরনো বন্ধুদের কাছে সাহায্য চাইতে কলকাতায় আসে। এক বৃষ্টিভেজা দিনে সে দেখা করতে যায় পুরনো প্রেমিকা নীরজার (ঐশ্বরিয়া রাই বচ্চন) সাথে। প্রেমের বেদনাদায়ক গল্পগুলো ঠিক যেমন হয়, এটিও তার ব্যতিক্রম নয়। মনোজের চেয়ে বিত্তবান পরিবার পাওয়ায় দূর শহর কলকাতায় বিয়ে হয়ে গিয়েছিল নীরজার। বেচারা মনোজ কোনোভাবে ঠেকাতে পারেনি সেই বিয়ে। কিন্তু প্রেম কি এত সহজে মরে যায়? বহু বছর পরেও তার শুধু একবার দেখা করবার সাধ জাগে। অবশেষে দেখা হলেই তাদের স্মৃতিময়তার দেয়ালে আঘাত লাগে। মুহূর্তেই দুজন দুজনের কাছে সেই পুরনো মান্নু এবং নীরু হয়ে ওঠে।

তথ্যসূত্র
---------

1. 1 2  "Raincoat - Movie - Box Office India"। *www.boxofficeindia.com*।

বহিঃসংযোগ
---------

| * দে
* স
ঋতুপর্ণ ঘোষ পরিচালিত চলচ্চিত্র |
| --- |
| 
* হীরের আংটি (১৯৯২)
* উনিশে এপ্রিল (১৯৯৪)
* দহন (১৯৯৭)
* বাড়িওয়ালি (১৯৯৯)
* অসুখ (১৯৯৯)
* উৎসব (২০০০)
* তিতলি (২০০২)
* শুভ মহরৎ (২০০৩)
* চোখের বালি (২০০৩)
* রেইনকোট (২০০৪)
* অন্তরমহল (২০০৫)
* দোসর (২০০৬)
* দ্য লাস্ট লেয়ার (২০০৮)
* খেলা (২০০৮)
* সব চরিত্র কাল্পনিক (২০০৯)
* আবহমান (২০১০)
* সানগ্লাস (২০১০)
* নৌকাডুবি (২০১১)
* চিত্রাঙ্গদা (২০১২)
* সত্যান্বেষী (২০১৩)

 |
**তপন সিকদার** (২০ সেপ্টেম্বর ১৯৪৪ - ২ জুন ২০১৪) ভারতের জাতীয় গণতান্ত্রিক জোট সরকারের একজন কেন্দ্রীয় প্রতিমন্ত্রী এবং ভারতীয় জনতা পার্টির রাজনীতিবিদ ছিলেন। তিনি ১৯৪৪ সালের ২০ সেপ্টেম্বর যশোরে জন্মগ্রহণ করেন। তার বাবা ডাঃ ডিএন সিকদার ছিলেন একজন চিকিৎসক। তার মায়ের নাম ছিল বেলা রানী সিকদার। তিনি পশ্চিমবঙ্গের দম দম (লোকসভা কেন্দ্র) প্রতিনিধিত্বকারী ১২ এবং ১৩ লোকসভার সদস্য ছিলেন।

তপন শিকদার ২ জুন ২০১৪ এ শ্বাসকষ্টজনিত সমস্যার কারণে দিল্লির এইমস-এ মারা যান।

পদে অধিষ্ঠিত ছিলেন
------------------

* ১৯৯৮ ১২ তম লোকসভায় নির্বাচিত
* ১৯৯৮-৯৯ সদস্য, বহিঃবিষয়ক কমিটি এবং এর উপ-কমিটি-৩; সদস্য, অর্থ সংক্রান্ত কমিটি; সদস্য, পরামর্শক কমিটি, পানি সম্পদ মন্ত্রণালয়
* ১৯৯৯ ১৩ তম লোকসভায় পুনরায় নির্বাচিত (২য় মেয়াদ)
* ১৩ অক্টোবর ১৯৯৯-২০০২ কেন্দ্রীয় প্রতিমন্ত্রী, যোগাযোগ মন্ত্রক
* ১০ জানুয়ারী - ৩০ জুন ২০০২ কেন্দ্রীয় প্রতিমন্ত্রী, যোগাযোগ ও তথ্য প্রযুক্তি মন্ত্রক
* ১ জুলাই ২০০২ -২০০৪ কেন্দ্রীয় প্রতিমন্ত্রী, রাসায়নিক ও সার মন্ত্রক (ভারত)

তিনি কেন্দ্রীয় যোগাযোগ ও তথ্য প্রযুক্তি (ভারত) মন্ত্রী ছিলেন। পরে তিনি কেন্দ্রীয় রাসায়নিক ও সার মন্ত্রকের প্রতিমন্ত্রী ছিলেন। তিনি ২০০৯ সালের সাধারণ নির্বাচনে দম দম লোকসভা কেন্দ্রে অসফলভাবে প্রতিদ্বন্দ্বিতা করেছিলেন যেখানে সর্বভারতীয় তৃণমূল কংগ্রেস প্রার্থী (যিনি জয়ী হয়ে এমপি হয়েছিলেন) ৪,৫৮,৯৮৮ ভোট পেয়েছিলেন যেখানে ভারতের কমিউনিস্ট পার্টি (মার্কসবাদী) প্রার্থী ৪,৩৮,৫১০ ভোট পেয়েছিলেন এবং তিনি শুধুমাত্র ৫৫,৬৭৯ ভোট পেয়েছিলেন।[][  ]

ড. শ্যামাপ্রসাদ জন জাগরণ মঞ্চ
-----------------------------

ডঃ শ্যামাপ্রসাদ জন জাগরণ মঞ্চ হল ভারতের পশ্চিমবঙ্গ রাজ্যের ভারতীয় জনতা পার্টি (বিজেপি) ভিন্নমতাবলম্বীদের একটি ফোরাম। প্রাক্তন কেন্দ্রীয় মন্ত্রী তপন সিকদার ৫ ডিসেম্বর ২০০৪-এ ফোরামটি চালু করেছিলেন।

সংস্থাটি ২০০৬ সালের ৮ মার্চ কলকাতায় প্রথম সম্মেলন করে।

ফোরামটির নামকরণ করা হয়েছে ভারতীয় জনসংঘের প্রতিষ্ঠাতা শ্যামা প্রসাদ মুখোপাধ্যায়ের নামে। সিকদার বজায় রেখেছেন যে সংগঠনটি অরাজনৈতিক (এই অর্থে যে এটি একটি রাজনৈতিক দল নয়), এবং তিনি এখনও বিজেপির প্রতি সহানুভূতিশীল। দলটি পশ্চিমবঙ্গে বাংলাদেশি অভিবাসনের বিরুদ্ধে প্রচারণা চালায়।

তথ্যসূত্র
---------

1. ↑  Former minister Tapan Sikdar dies at AIIMS in Delhi – The Times of India
2. ↑  
"Dissident BJP leaders float parallel body in West Bengal"। Deccan Herald। ২০০৪-১২-০৫। পৃষ্ঠা 1। ১৩ ডিসেম্বর ২০০৪ তারিখে মূল থেকে আর্কাইভ করা। সংগ্রহের তারিখ ২০০৬-০৮-১৪।
3. ↑  
"Sikdar organises first Mancha convention"। expressindia.com। ২০০৬-০৩-০৯। ২৭ জুন ২০০৬ তারিখে মূল থেকে আর্কাইভ করা। সংগ্রহের তারিখ ২০০৬-০৮-১৫।
4. ↑  "Bangladeshi infiltration continues unabated: Tapan Sikdar"। oneindia.com। ২০০৬-০৩-০৩। ২০০৭-০৯-৩০ তারিখে মূল থেকে আর্কাইভ করা। সংগ্রহের তারিখ ২০০৬-০৮-১৫।

বহিঃসংযোগ
---------

 

* বায়োডাটা
* বক্তৃতা
**সাইফুল্লাহ মাহমুদ দুলাল** (জন্ম: ৩০ মে ১৯৫৮) বাংলাদেশি কবি ও সাংবাদিক। বঙ্গবন্ধুবিষয়ক গবেষণায় বিশেষ অবদানের জন্য তিনি ২০২৩ সালে বাংলা একাডেমি পুরস্কার অর্জন করেন।

প্রাথমিক জীবন
-------------

সাইফুল্লাহ মাহমুদ দুলাল ৩০ মে ১৯৫৮ সালে শেরপুরে জন্মগ্রহণ করেন। তার পিতা মোহাম্মদ শহীদুল্লাহ অবসরপ্রাপ্ত স্কুল শিক্ষক। মাতা সারা শহীদুল্লাহ। 

বর্তমানে তিনি সপরিবারে কানাডায় বসবাস করছেন ।

কর্মজীবন
--------

সাইফুল্লাহ মাহমুদ দুলাল ছাত্রাজীবনে দৈনিক ইত্তেফাকের মফস্বল সংবাদদাতা ছিলেন। পরে দেশের বিভিন্ন দৈনিক ও সাপ্তাহিক পত্রিকায় কাজ করেন। 

১৯৮০ সালে তিনি সরকারি চাকরিতে যোগদান। 

বর্তমানে তিনি দৈনিক ইত্তেফাকের কানাডার বিশেষ প্রতিনিধি এবং সাপ্তাহিক বাংলা মেইলের উপদেষ্টা সম্পাদক হিসাবে দায়িত্ব পালন করছেন।

সম্মাননা
--------

* বাংলা একাডেমি পুরস্কার (২০২৩)

পারিবারিক জীবন
--------------

সাইফুল্লাহ মাহমুদ দুলাল অপি মাহমুদকে বিয়ে করেন। এই দম্পতীর দুই কন্যা সন্তান অনাদি নিমগ্ন ও অর্জিতা।

তথ্যসূত্র
---------

1. ↑  "এবার বাংলা একাডেমি সাহিত্য পুরস্কার পাচ্ছেন যাঁরা"। *দৈনিক বাংলাদেশ প্রতিদিন*। ২৪ জানুয়ারি ২০২৪। ২৫ জানুয়ারি ২০২৪ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০২৪।
2. ↑  "এবার বাংলা একাডেমি সাহিত্য পুরস্কার পাচ্ছেন ১৬ জন"। *দৈনিক ইত্তেফাক*। ২৫ জানুয়ারি ২০২৪। ২৫ জানুয়ারি ২০২৪ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০২৪।
3. ↑  "এবার বাংলা একাডেমি সাহিত্য পুরস্কার পাচ্ছেন যারা"। *বিডিনিউজ টোয়েন্টিফোর ডটকম*। ২৪ জানুয়ারি ২০২৪। ২৫ জানুয়ারি ২০২৪ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০২৪।
**বিবিম-গুকসু** ( 비빔국수 ) বা **মশলাদার নুডলস**  হল একটি নুডলস জাতীয় খাবার যা ঠান্ডা করার পর পরিবেশন করা হয়। খুব পাতলা গমের আটার নুডলস দিয়ে এটি তৈরি করা হয়। যেই বিশেষ পাতলা গমের নুডলস্ *সোমিয়েওন* (소면/素麵) নামে পরিচিত। বিবিম-গুক্সু কোরিয়ান রন্ধনশৈলীর সবচেয়ে জনপ্রিয়, ঐতিহ্যবাহী নুডল দিয়ে প্রস্তুত খাবারগুলির মধ্যে একটি। এই খাবারটি বিশেষ করে গ্রীষ্মকালে খাওয়া হয়।

বিবিম-গুকসুকে ***গুকসু বিবিম*** বা ***গোল্ডং মাইওনও*** বলা হয় যার আক্ষরিক অর্থ *আলোড়িত নুডলস* (নুডলস রান্না করার সময় বারংবার এটিকে রান্নার পাত্রে আলোড়িত করতে হয় যাতে এটি ভালোভাবে রান্না হয়) বা "মিশ্র নুডলস"।

দক্ষিণ কোরিয়াতে অনেক ধরনের ঠান্ডা নুডল খাবার প্রচলিত। মশলাদার ঠান্ডা নুডলস কোরিয়ার মশলা-প্রেমী মানুষদের দ্বারা চির প্রশংসিত হয়েছে এবং আন্তর্জাতিকভাবে স্বীকৃত হয়েছে। লাল মরিচের গুঁড়া, স্থানীয় খাদ্য উপাদান *গোচুজাং* এবং কিমা করা রসুনের সংমিশ্রণ থেকে তৈরি শক্তিশালী মশলা এই নুডলসে মশলাদার স্বাদ যোগ করে। এর সাথে ভিনেগার এবং চিনি ইত্যাদি সংযোজনের ফলে তৈরি এই নুডলসে মিষ্টি-টক গন্ধ ও স্বাদ পাওয়া যায়। বেশিরভাগ মশলাদার ঠান্ডা নুডলস এর স্বাদ বাড়াতে সামান্য তিলের তেল যোগ করে প্রস্তুত করা হয়।

সাধারণত, বিবিম-গুকসুতে ভাজা করা গরুর মাংস, বিশেষ *জুলিয়ান* পদ্ধতিতে তৈরি শসার আচার এবং তিলের তেলে ভাজা মাশরুম থাকে। এই উপাদানগুলি রান্না করা নুডুলস, সয়াসস, তিলের তেল, তিলের বীজ এবং চিনির সাথে মিশ্রিত করা হয়। পরিবেশনের জন্য রান্না করা মশলাদার নুডলস একটি পাত্রে রাখা হয় এবং তার উপরে এবং চারপাশে উচ্চ তাপমাত্রায় সেদ্ধ ডিম, *মূলা* দিয়ে তৈরি আচার, শুকনো *জিম* স্ট্রিপ (স্থানীয় খাদ্য উপাদান), কাটা শসা এবং কখনও কখনও কাটা কোরিয়ান নাশপাতি বা টমেটো ইত্যাদি রেখে সজ্জিত করা হয়।

তথ্যসূত্র
---------

1. 1 2  (কোরীয় ভাষায়) "주요 한식명(200개) 로마자 표기 및 번역(영, 중, 일) 표준안" (PDF)। National Institute of Korean Language। ২০১৪-০৭-৩০। সংগ্রহের তারিখ ২০১৭-০২-১৫।
2. 1 2  (কোরীয় ভাষায়) Bibimguksu  ওয়েব্যাক মেশিনে আর্কাইভকৃত ২০১১-০৬-১০ তারিখে at Encyclopedia of Korean Culture
3. ↑  (কোরীয় ভাষায়) Bibimguksu at Doosan Encyclopedia
**মোটবী আদর্শ উচ্চ বিদ্যালয়**,বাংলাদেশের ফেনী জেলার ফেনী সদর উপজেলা মোটবী ইউনিয়নর অন্তরর্গত মোটবী গ্রামে বিদ্যালয়টি অবস্থিত।  এটি লস্করহাট বাজার হতে ১ কিলোমিটার পূর্বে মনোমুগ্ধকর প্রাকৃতিক পরিবেশে যুগ যুগ ধরে এ অঞ্চলের মানুষের শিক্ষা তৃষ্ণা মিটিয়ে চলছে। এটি ১৯৮৪ সালে গ্রামের ধনী গরীব সবাই মিলে এটি স্থাপিত করে।

ইতিহাস
------

মোটবী আদর্শ উচ্চ বিদ্যালয়টি ১৯৮৪ সালে মোটবী গ্রামে এটি স্থাপিত করা হয়। এই বিদ্যালয়টি নির্মাণ করা সময় এলাকার ধনি-গরিব সবাই মিলে এটি তৈরি করেন।

শিক্ষা কার্যক্রম
----------------

বিদ্যালয়টিতে ৬ষ্ঠ শ্রেণী থেকে ৯ম শ্রেণী পর্যন্ত। এখানে প্রায় ৮০০ জন ছাত্র/ছাত্রী রয়েছে। সরকারি সিলেবাস অনুযায়ী বিদ্যালয়টিতে বছরে দু'টি পরিক্ষা নেওয়া হয়,
অর্ধ বাষিক এবং বাষিক

অবদান
-----

* শিক্ষা : ২০১৯ সালে মোটবী আদর্শ উচ্চ বিদ্যালয় এই প্রথম GPA 5(A+) লাভ করেন।
* স্কুলটিতে ৯৫% পাসের হার থাকে প্রতিবছর

অবকাঠামো
--------

বিদ্যালয়টিতে রয়েছে দ্বিতলা প্রশাসন ও একাডেমিক ভবন, মিলনায়তন, মসজিদ, শহিদ মিনার, স্মৃতিসৌধ এবং ২০১৭-১৮ সালে দ্বিতলা বিশিষ্ট একটি নতুন মডেল একাডেমিক ভবন তৈরি করা হয় এবং ২০১৯ সালে ভবনটির উদ্বোধন করা হয়, যা সম্পূর্ণ সরকারি অনুদানে তৈরি করা হয়েছে। বিদ্যালয়ের বার্ষিক আয় প্রায়... টাকা।

সকল সরকারী বেসরকারী রাষ্ট্রীয় ও জাতীয় অনুষ্ঠানাদি, স্কাউটস্ কর্মকাণ্ড, খেলাধুলা ও অন্যান্য প্রতিযোগিতা এ স্কুল ক্যাম্পাসেই অনুষ্ঠিত হয়।

তথ্যসূত্র
---------

1. ↑  "Motobi Adarsa High School - Sohopathi | সহপাঠী" (ইংরেজি ভাষায়)। ২০১৭-০৭-০২। সংগ্রহের তারিখ ২০২২-০১-১৪।
2. ↑  Madison। "Convert gpa to percentage"। *Y2CALCULATE*।
**জয়রাম কে আর** একজন ভারতীয় রাজনীতিবিদ।  তিনি সর্বভারতীয় আন্না দ্রাবিড় মুনেত্র কাড়গম পার্টির সদস্য। তার পুরো নাম কালিয়াপ্পা গাউন্ডার রাঙ্গাস্বামী জয়রাম। তিনি দক্ষিণ ভারতের ম্যানচেস্টারের কোয়েম্বাটুর শহরে জন্মগ্রহণ করেন। ঐতিহ্যবাহী কঙ্গু নাড়ু শৈলীতে একটি যৌথ পারিবারিক সংস্কৃতিতে তিনি বড় হয়েছেন। তার পিতামাতা ছিলেন রঙ্গস্বামী গাউন্ডার এবং লক্ষ্মী, উভয়েই কৃষি পরিবারের সদস্য। শৈশব থেকেই, কে আর জয়রাম একজন বুদ্ধিমান, স্মার্ট, চটকদার এবং কমনীয় ব্যক্তি ছিলেন, যার সমাজ সেবার দুর্দান্ত প্রবণতা ছিল এবং তিনি যে কোনও উপায়ে অনেক লোককে সাহায্য করেছিলেন।  তিনি ২০২১ সালের মে মাসে সিঙ্গানাল্লুর নির্বাচনী এলাকা থেকে তামিলনাড়ু বিধানসভার সদস্য হিসেবে নির্বাচিত হন।  বিধানসভা কেন্দ্রে জয়ী হতে তিনি ৮১,০০০ ভোট পান।

তথ্যসূত্র
---------

1. ↑  "Jayaram, K.R(AIADMK):Constituency- SINGANALLUR(COIMBATORE) - Affidavit Information of Candidate:"। *myneta.info*। সংগ্রহের তারিখ ২০২১-০৫-১০।
2. ↑  Bureau, ABP News (২০২১-০৫-০২)। "Singanallur Tamil Nadu Election 2021 Final Results LIVE:AIADMK Candidate Jayaram K.R wins from Singanallur, Details Inside"। *news.abplive.com* (ইংরেজি ভাষায়)। সংগ্রহের তারিখ ২০২১-০৫-১০।
3. ↑  "Jayaram K R | Tamil Nadu Assembly Election Results Live, Candidates News, Videos, Photos"। *News18*। সংগ্রহের তারিখ ২০২১-০৫-১০।
**শওকত মাহমুদ** (জন্ম: ২৯ জুলাই ১৯৫৯) একজন বাংলাদেশী সাংবাদিক এবং রাজনীতিবিদ। তিনি ইকোনোমিক টাইমস এর সম্পাদক।বাংলাদেশ জাতীয় প্রেস ক্লাব এর ৫ বছরের নেতা এবং তিনি এই সংগঠনের সাংগঠনিক পদে অবস্থান করছেন। বাংলাদেশ জাতীয়তাবাদী দল বিএনপির ৫ম জাতীয় কাউন্সিলে তিনি বিএনপির চেয়ারপার্সন বেগম খালেদা জিয়ার উপদেষ্টা হিসেবে মনোনিত হন। এবং ৬ষ্ঠ কাউন্সিলে তিনি বিএনপির ভাইস চেয়ারম্যান হিসেবে মনোনিত হন।

প্রাথমিক জীবন এবং শিক্ষা
------------------------

মাহমুদ ঢাকা বিশ্ববিদ্যালয় থেকে ১৯৮০ সালে গনযোগাযোগ ও সাংবাদিকতা বিভাগ থেকে শিক্ষা সম্পন্ন করেন।

পেশাজীবন এবং সাংবাদিকতা
-----------------------

জাতীয় প্রেসক্লাবের সভাপতি ও সাধারণ সম্পাদকের দায়িত্ব পালন করেছেন।

রাজনীতি
-------

সাবেক প্রধানমন্ত্রী বেগম খালেদা জিয়ার উপদেষ্টা হিসেবে মনোনিত হন, এই দায়িত্ব নিস্টার সাথে পালন করার পর ৬ষ্ঠ কাউন্সিলে কেন্দ্রীয় কমিটির ভাইস চেয়ারম্যান হিসবে অন্তর্ভুক্ত হন। এর আগে ২০১২ থেকে ২০১৬ সাল পর্যন্ত। উনার নিজ, উপজেলা কুমিল্লার ব্রাহ্মণপাড়া উপজেলা বিএনপির আহবায়ক হিসেবে দায়িত্ব পালন করেন।

বিতর্ক
------

শওকত মাহমুদ কে বাংলাদেশ জাতীয়তাবাদী দল বিএনপি থেকে দলের শৃঙ্খলাভঙ্গের কারনে ২১ মার্চ ২০২৩ সালে প্রার্থমিক সদস্যর পদ ও কেন্দ্রীয় বিএনপির ভাইস চেয়ারম্যানের পদ থেকে বহিষ্কার করে সংবাদ বিজ্ঞপ্তি দেয় বিএনপি

তথ্যসূত্র
---------

1. ↑  "Fletcher Alumni, Fall'09" (পিডিএফ)। *The Fletcher School, Tufts University*। পৃষ্ঠা 10। ১২ জুন ২০১১ তারিখে মূল (পিডিএফ) থেকে আর্কাইভ করা।
**রাষ্ট্রীয় একতা দিবস** (National Unity Day) হল সর্দার বল্লভভাই প্যাটেলকে শ্রদ্ধাঞ্জলি জ্ঞাপন করার জন্য ভারত সরকারের সূচনা করা একটি দিবস। ২০১৪ সালে প্রধানমন্ত্রী নরেন্দ্র মোদী এই দিবসের শুভারম্ভ করেছিলেন। প্রতি বছর ৩১ অক্টোবর অর্থাৎ সর্দার বল্লভভাই প্যাটেলের জন্মবার্ষিকীতে এই দিনটি পালন করা হয়।

উদ্দেশ্য
--------

ভারতের স্বরাষ্ট্র মন্ত্রকের আনুষ্ঠানিক বিবৃতিতে বলা হয়েছে যে জাতীয় ঐক্য দিবস দেশের একতা, অখণ্ডতা এবং সুরক্ষার জন্য, প্রকৃত এবং সম্ভাব্য হুমকির বিরুদ্ধে লড়াই করার জন্য আমাদের জাতির অন্তর্নিহিত শক্তি এবং স্থিতিস্থাপকতা পুনরায় নিশ্চিত করার একটি সুযোগ দেবে। এই দিনটিতে আমাদের দেশের একতা, সংহতি এবং নিরাপত্তা যে কোনও মূল্যে রক্ষা করার বার্তা পৌঁছে দেওয়া হয়

উদযাপন
------

২০১৬ সালের জাতীয় একতা দিবসের উদযাপনের বিষয়টি ছিল "ভারতের সংহতি"

২০১৮ সালের ৩১ অক্টোবর বল্লভভাই প্যাটেলের ১৪৩তম জন্মবার্ষিকীতে  গুজরাটে সর্দার বল্লভভাই প্যাটেলের একটি সুউচ্চ মূর্তির উদ্বোধন করেছেন ভারতের প্রধানমন্ত্রী নরেন্দ্র মোদী। এই মূর্তিটি র্স্ট্যাচু অব ইউনিটি নামে পরিচিত। বাংলায় বলা হয় ঐক্যের মূর্তি। ১৮২ মিটার লম্বা এই ভাস্কর্য বিশ্বের সবচেয়ে উঁচু ভাস্কর্য। যা প্রায় ৬০ তলা ভবনের সমান উঁচু।

তথ্যসূত্র
---------

1. ↑
2. ↑  "Observance of the Rashtriya Ekta Diwas on 31st October", *pib.nic.in*, New Delhi: National Informatics Centre, Press Information Bureau, ২৪ অক্টোবর ২০১৪ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Nation observes Rashtriya Ekta Diwas on birth national unity day also known as anniversary of Sardar Vallabhbhai Patel", *Business Standard*, ৩১ অক্টোবর ২০১৬ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Sardar Vallabhbhai Patel Statue: Statue of Unity location, height, cost, other facts"। *The Indian Express* (ইংরেজি ভাষায়)। ২ নভেম্বর ২০১৮। সংগ্রহের তারিখ ২১ জুলাই ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

ঐক্যের মূর্তি
**আমেরিকান স্পেসেস** মার্কিন যুক্তরাষ্ট্রের পররাষ্ট্র দপ্তরের ব্যুরো অব ইন্টারন্যাশনাল ইনফরমেশন প্রোগ্রামের একটি উদ্যোগ যার স্থাপন ও সম্পর্কিত তথ্য প্রদানের মাধ্যমে জন কূটনীতি পরিচালনা করা যায়। অপপ্রচার প্রতিরোধ ও আন্তর্জাতিক জনমত প্রভাবিত করার লক্ষ্যে বিশ শতকের শুরুর দিকে প্রতিষ্ঠিত বিভিন্ন ধরনের ও আকৃতির এই স্পেসেসগুলোতে বিনামূল্যে ইন্টারনেট সেবা ও আমেরিকা সম্পর্কিত বই, সাময়িকী ও ডিভিডি পাওয়া যায়।

বিশ্বযুদ্ধের পরে, এই স্পেসেসেগুলো লাইব্রেরি, দ্বিজাতিক কেন্দ্র, স্বতন্ত্র আমেরিকান সেন্টার এবং আমেরিকা হাউসের আকারে ছড়িয়ে পড়ে যেগুলিকে ২০০৮ সালে "আমেরিকান স্পেস" প্রোগ্রামের আওতায় আনা হয়েছিল। এরকম কেন্দ্রগুলোর বিরুদ্ধে পরিচালিত সন্ত্রাসবাদের হুমকির ফলে আমেরিকান কর্নারসমূহ হয়তো স্থানীয় গ্রন্থাগার বা মার্কিন দূতাবাসগুলির মধ্যে তথ্য সংস্থান কেন্দ্রগুলিতে স্থানান্তরিত হয়েছিল৷ এই স্পেসগুলির প্রতিটিই বিদেশে মার্কিন সফ্ট পাওয়ার ছড়িয়ে দেওয়ার জন্য প্রতিষ্ঠা করা হয়।

তথ্যসূত্র
---------

1. ↑  "Managing American Spaces"। U.S. Department of State। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**বান্দরবান সরকারি বালিকা উচ্চ বিদ্যালয়** বাংলাদেশের বান্দরবান জেলার একটি সরকারি উচ্চ বিদ্যালয়।

ইতিহাস
------

১৯৭৭ সালে বান্দরবান জেলার মেয়েদের শিক্ষার ব্রত নিয়ে প্রতিষ্ঠিত হয় বান্দরবান সরকারি বালিকা উচ্চ বিদ্যালয়। এখন পর্যন্ত বান্দরবান পার্বত্য জেলায় এটি একমাত্র সরকারি বালিকা উচ্চ বিদ্যালয়। ১ আগস্ট, ১৯৯২ সালে বিদ্যালয়টি সরকারিকরণ করা হয়।

শ্রেণি, বিভাগ ও শাখা সমূহ
-------------------------

বর্তমানে এ বিদ্যালয়ে ৬ষ্ঠ থেকে ১০ম শ্রেণি পর্যন্ত ৫টি ক্লাসে মোট ১৮টি শাখা রয়েছে। এরমধ্যে প্রভাতী শাখায় ৯টি এবং দিবা শাখায় ৯টি শাখা রয়েছে।

* ৬ষ্ঠ শ্রেণি;
* ৭ম শ্রেণি;
* ৮ম শ্রেণি;
* ৯ম–১০ম শ্রেণি; বিভাগ: বিজ্ঞান, মানবিক, ব্যবসায় শিক্ষা

ইউনিফর্ম
--------

* গাঢ় সবুজ কামিজ     , কামিজের উপর সাদা ক্রস বেল্ট     , কোমরে সাদা বেল্ট      এবং সাদা কেডস্

শিক্ষা কার্যক্রম
----------------

বিদ্যালয়টিতে শুধুমাত্র মেয়েদের অধ্যয়নের সুযোগ থাকে।

ফলাফল
-----

বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হার ৭৮.৪৪%।

খেলাধুলা ও সহপাঠ্যকর্ম
----------------------

শিক্ষার্থীদের খেলাধুলার জন্য একটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়।

ল্যাবরেটরি
----------

বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।

গ্রন্থাগার
----------

বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।

বিভিন্ন সাংস্কৃতিক কর্মকাণ্ড
----------------------------

বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান ছাত্রী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।

সংঘ
---

এ বিদ্যালয়ে ০৩টি সংগঠন আছে। 

* গার্লস্ গাইড
* স্কাউট
* রেড ক্রিসেন্ট

আরো দেখুন
---------

* বান্দরবান সদর উপজেলা
* বান্দরবান জেলা
* বান্দরবান জেলার শিক্ষা প্রতিষ্ঠানের তালিকা

তথ্যসূত্র
---------

1. ↑  "পরিক্রমা, বান্দরবান সরকারি বালিকা উচ্চ বিদ্যালয়"। *bbangovtgirlshs.edu.bd*। ২০২২-০৯-১২ তারিখে মূল থেকে আর্কাইভ করা। সংগ্রহের তারিখ ২০২২-০৯-১১।
2. ↑  "ফলাফল, বান্দরবান সরকারি বালিকা উচ্চ বিদ্যালয়"। *chttoday.com*। সংগ্রহের তারিখ ২০২২-০৯-১১।
ইরাক যুদ্ধে ব্যবহৃত মার্কিন এম১১৩ মডেলের ট্র্যাক চেইনযুক্ত (ট্র্যাকড) আর্মার্ড পার্সোনেল ক্যারিয়ার **আর্মার্ড পার্সোনেল ক্যারিয়ার** (ইংরেজি: Armoured Personnel Carrier), সংক্ষেপে **এপিসি** (APC) হচ্ছে যুদ্ধে ব্যবহৃত একপ্রকার অস্ত্রসজ্জিত যানবাহন, যা মূলত পদাতিক বাহিনীকে যুদ্ধের ময়দানে পৌঁছে দিতে ও নিয়ে আসতে ব্যবহৃত হয়।

সাধারণত এপিসিতে অস্ত্র হিসেবে মূলত মেশিন গান ব্যবহার করা হয়। তবে আরো বিভিন্ন রকমের ভারী অস্ত্রের ব্যবহারও দেখা যায়। এসকল ভারী অস্ত্রের মধ্যে আছে রিকয়েললেস রাইফেল, ট্যাংক বিধ্বংসী মিসাইল, বা মর্টার। সাধারণত সরাসরি যুদ্ধে অংশ নেওয়ার মতো করে আর্মার্ড পার্সোনেল ক্যারিয়ার নির্মাণ করা হয় না। মূলত পদাতিক বাহিনীকে বিভিন্ন ঝটিকা অভিযান এড়িয়ে নিরাপদে মূল যুদ্ধ ময়দানে পৌঁছে দিতেই এপিসি ব্যবহৃত হয়। এপিসি চাকাযুক্ত (হুইলড) বা চেইন ট্র্যাকযুক্ত (ট্র্যাকড) উভয় রকমেরই হতে পারে।

আর্মার্ড পার্সোনেল ক্যারিয়ারের উদাহরণ হিসেবে বলা যায় মার্কিন এম১১৩ (ট্র্যাকড), ব্রিটিশ এফভি ৪৩২ (ট্র্যাকড), ফরাসি ভিএবি (হুইলড), ওলন্দাজ/জার্মান জিটিকে বক্সার (হুইলড), সোভিয়েত বিটিআর (হুইলড) ইত্যাদি। পদাতিক বাহিনীতে সরাসরি যুদ্ধে ব্যবহারের জন্য নির্মিত যানবাহনে এপিসির তুলনায় আরো বেশি ভারী অস্ত্রসজ্জিত যানবাহন ব্যবহৃত হয়।

তথ্যসূত্র
---------

1. ↑  "Armoured personnel carrier | military vehicle | Britannica"। *www.britannica.com* (ইংরেজি ভাষায়)। সংগ্রহের তারিখ ২০২৪-০২-০৮।

বহিঃসংযোগ
---------


উইকিমিডিয়া কমন্সে **আর্মার্ড পার্সোনেল ক্যারিয়ার** সংক্রান্ত মিডিয়া রয়েছে।

* দি আর্মার্ড গ্রুপ, এলএলসি. (এপিসি নির্মাতা প্রতিষ্ঠান)
**বাংলাদেশ নৌবাহিনী (বিএন) ডকইয়ার্ড** চট্টগ্রামের পতেঙ্গায় অবস্থিত বাংলাদেশ নৌবাহিনীর একমাত্র নৌ ঘাঁটি যেখান থেকে বাংলাদেশ নৌবাহিনীকে প্রযুক্তিগত সহায়তা প্রদান কর হয়। বিএন ডকইয়ার্ড তার দক্ষ জনবল এবং বিভিন্ন ওয়ার্কশপের মাধ্যমে অবিচ্ছিন্ন মেরামত ও রক্ষণাবেক্ষণ সহায়তা প্রদানের মাধ্যমে বাংলাদেশ নৌবাহিনীর যুদ্ধজাহাজ পরিচালনা কাজের জন্য একমাত্র দায়বদ্ধ প্রতিষ্ঠান।

ইতিহাস
------

মুক্তিযুদ্ধ শেষ হওয়ার পরেই বিএন ডকইয়ার্ড প্রতিষ্ঠিত হয়। প্রথম দিকে এটিতে মাত্র চারটি কারখানা ছিল। বাংলাদেশ নৌবাহিনীর প্রথম ক্ষেপণাস্ত্রবাহী ফ্রিগেট বানৌজা ওমর ফারুক নৌবহরে যুক্ত হওয়ার পর বিএন ডকইয়ার্ড সম্প্রসারণ করা প্রয়োজন হয়। ফলপ্রসূ ১৯৮০ সালে যুগোস্লাভিয়া হতে ক্রয়কৃত একটি ভাসমান ডকইয়ার্ড যুক্ত করার ফলে এটি একটি পূর্ণাঙ্গ ডকইয়ার্ড হিসেবে যাত্রা শুরু করে। গত তিন দশকে নৌবাহিনীর উন্নয়নের সাথে সাথে এটিরও উন্নয়ন করা হয়েছে।

কার্যক্রম
---------

গঠন
---

বিএন ডকইয়ার্ড ২০১৮ সালে বাংলাদেশের প্রধানমন্ত্রীর কাছ থেকে ন্যাশনাল স্ট্যান্ডার্ড পেয়েছে। এই সংগঠনের নেতৃত্ব একজন কমোডোর সুপারিনটেনডেন্ট ডকইয়ার্ড বা সংক্ষিপ্ত সিএসডি পদ রয়েছে, যিনি সরাসরি বাংলাদেশ নৌ বাহিনীর অধীনে কাজ করেন। বিএন ডকইয়ার্ডে প্রযুক্তিগত কার্যক্রমের পুরো পরিসীমা এবং কর্মীদের প্রশাসন সরাসরি সিএসডি দ্বারা নিয়ন্ত্রিত হয়, তিনি চারজন সিনিয়র র‌্যাঙ্কিং ম্যানেজারের মাধ্যমে এটি পরিচালনা করেন, যারা জেনারেল ম্যানেজার প্ল্যানিং এবং প্রেডিকশন জিএম (পিএন্ডই), জেনারেল ম্যানেজার প্রোডাকশন জিএম ( প্রোড), জেনারেল ম্যানেজার অ্যাডমিনিস্ট্রেশন জিএম (অ্যাডমিন), জেনারেল ম্যানেজার ইয়ার্ড সার্ভিস জিএম (ওয়াইএস) এবং অতিরিক্ত নৌ গবেষণা ও বিকাশ ও ফোর সেন্টারের ডিরেক্টর আইডেন্টিফিকেশন। সিএসডি তার নিজস্ব কমান্ডিং অফিসার ও অফিসার ইনচার্জের মাধ্যমে বিএন ডকইয়ার্ড, বিএনএফডি সুন্দরবানের মতো অন্যান্য ইউনিট এবং নেভাল আর্মেন্ট স্টোর ডিপোর উপর প্রশাসনিক নিয়ন্ত্রণ করে।

অধীনস্থ ইউনিট
-------------

বিএন ডকইয়ার্ডে ২৪ টি ভিন্ন ভিন্ন ওয়ার্কশপ রয়েছে যা চারটি বিভাগের অধীনে কাজ করে, 
যার প্রত্যেকটির নেতৃত্বে একজন উপ-মহাব্যবস্থাপক। বিভাগগুলো হলো,

* হাল এবং বিবিধ
* মেকানিক্যাল
* কারিগরি
* রেডিও ইলেকট্রিক্স এন্ড অর্ডিনেন্স

তথ্যসূত্র
---------

1. ↑  "BN Dockyard - at a glance"। *csd.navy.mil.bd*। Bangladesh Navy। ২৮ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ৮ ডিসেম্বর ২০২০।
2. ↑  "PM asks navy: Work efficiently to tap sea resources"। Dhaka tribune। সংগ্রহের তারিখ ২১ মার্চ ২০১৮।
3. ↑  "PM asks Navy to help tap marine resources"। New Age BD। সংগ্রহের তারিখ ২২ মার্চ ২০১৮।
4. ↑  "Organisation of BN Dockyard"। *csd.navy.mil.bd*। Bangladesh Navy। ২৮ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ৮ ডিসেম্বর ২০২০।
**এ বি এম শাহজাহান** (আনু. ১৯৪৮-৮ মে ২০১৮) বাংলাদেশের বগুড়া জেলার রাজনীতিবিদ, মুক্তিযুদ্ধের সংগঠক, সাবেক পাট প্রতিমন্ত্রী ও বগুড়া-৩ (দুপচাঁচিয়া-আদমদীঘি) আসনের সাবেক সংসদ সদস্য।

প্রাথমিক জীবন
-------------

এ বি এম শাহজাহান আনু. ১৯৪৮ সালে বগুড়া জেলার দুপচাঁচিয়া উপজেলার তালোড়া ইউনিয়নের গাড়িবেলঘরিয়া গ্রামে জন্মগ্রহণ করেন। তিনি রাজশাহী বিশ্ববিদ্যালয় থেকে এমএ পাশ করেন।

রাজনৈতিক ও কর্মজীবন
-------------------

এ বি এম শাহজাহান রাজশাহী বিশ্ববিদ্যালয়ে ছাত্রলীগের রাজনীতির সাথে যুক্ত হন। তিনি মুক্তিযুদ্ধের সংগঠক ও মুক্তিযুদ্ধকালীন মুজিব বাহিনীর (বিএলএফ) বগুড়া অঞ্চলের কমান্ডার ছিলেন। তিনি জাতীয় সমাজতান্ত্রিক দলের (জাসদ) প্রতিষ্ঠাতা সদস্য ও কেন্দ্রীয় কমিটির সাধারণ সম্পাদক ছিলেন। পরে তিনি জাতীয় পার্টিতে যোগ দিয়ে প্রেসিডিয়াম সদস্য ও মহাসচিব হিসেবে দায়িত্ব পালন করেন।

তিনি ১৯৮৬ সালের তৃতীয় জাতীয় সংসদ নির্বাচনে জাতীয় সমাজতান্ত্রিক দলের (সিরাজ) মনোনয়ন নিয়ে বগুড়া-৩ (দুপচাঁচিয়া-আদমদীঘি) আসন থেকে প্রথম বার সংসদ সদস্য নির্বাচিত হয়ে ছিলেন। এর পর ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়ন নিয়ে বগুড়া-৩ আসন থেকে পুনরায় সংসদ সদস্য নির্বাচিত হন। ১৯৮৮ থেকে ১৯৯০ মেয়াদে তিনি পাট প্রতিমন্ত্রী হিসেবে দায়িত্ব পালন করেন।

তিনি জনতা ব্যাংক লিমিটেডের পরিচালনা পর্ষদের পরিচালক ও রূপালী ব্যাংক লিমিটেড পরিচালনা পর্ষদের চেয়ারম্যান ছিলেন।

তিনি ১৯৯১ সালের পঞ্চম, জুন ১৯৯৬ সালের সপ্তম ও ২০০১ সালের অষ্টম জাতীয় নির্বাচনে জাতীয় পার্টির মনোনয়ন নিয়ে বগুড়া-৩ আসন থেকে অংশ নিয়ে পরাজিত হয়েছিলেন।

মৃত্যু
------

এ বি এম শাহজাহান ৮ মে ২০১৮ সালে ঢাকার উত্তরায় মৃত্যুবরণ করেন। তাকে বগুড়া জেলার দুপচাঁচিয়া উপজেলার তালোড়া ইউনিয়নের গাড়িবেলঘরিয়া গ্রামে পারিবারিক কবরস্থানে সমাহিত করা হয়।

তথ্যসূত্র
---------

1. 1 2 3  বগুড়া, নিজস্ব প্রতিবেদক (৮ মে ২০১৮)। "জাতীয় পার্টির সাবেক মহাসচিব শাহজাহান মারা গেছেন"। *দৈনিক প্রথম আলো*। ১৩ মে ২০১৮ তারিখে মূল থেকে আর্কাইভ করা। সংগ্রহের তারিখ ১৩ মে ২০২০।
2. 1 2  বগুড়া, নিজস্ব প্রতিবেদক (৯ মে ২০১৮)। "জাপার সাবেক মহাসচিব এ বি এম শাহজাহানের ইন্তেকাল"। *দৈনিক কালের কণ্ঠ*। সংগ্রহের তারিখ ১৩ মে ২০২০। [*স্থায়ীভাবে অকার্যকর সংযোগ*]
3. ↑  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
4. ↑  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।
5. ↑  যুগান্তর ডেস্ক (৯ মে ২০১৮)। "সাবেক প্রতিমন্ত্রী এবিএম শাহজাহানের ইন্তেকাল"। *দৈনিক যুগান্তর*। সংগ্রহের তারিখ ১৩ মে ২০২০।
**মাথাঙ্গী জগদীশ** একজন গায়ক গীতিকার কোক স্টুডিও শিল্পী, তার কৃতিত্বে ৪৭৫টি গান সহ মঞ্চ পরিবেশক এবং তার প্ল্যাটফর্মের হোলিস্টিক ভোকালিস্টের একজন পরামর্শদাতা।

জীবনের প্রথমার্ধ
----------------

কলকাতায় জন্ম এবং দিল্লিতে বেড়ে ওঠা, মাথাঙ্গী দিল্লিতে তার স্কুল, ব্যাঙ্গালোরে তার স্নাতক এবং চেন্নাইতে তার মাস্টার্স সম্পন্ন করেন। একটি নেতৃস্থানীয় বহুজাতিক সংস্থায় বিজ্ঞাপনে তার কর্মজীবন অনুসরণ করার সময়।

কর্মজীবন
--------

তিনি চকলেট ছবিতে সঙ্গীত পরিচালক দেবার জন্য তার প্রথম একক গান (অঞ্জু মণি) এবং একই ছবিতে তার প্রথম যুগল গান কোক্কারা কারা গিরি গাওয়ার সুযোগ পান। তার সারগ্রাহী লালন-পালন এবং হিন্দি, ইংরেজি এবং তামিল ভাষায় সাবলীলভাবে কথা বলার ক্ষমতার কারণে, তিনি তার কর্মজীবনে ১৭টিরও বেশি ভাষায় গান গেয়েছেন। তিনি সুপারহিট চলচ্চিত্র *গজনীতে* *এক্স মাছি* গানটি গেয়েছিলেন।  ২০১১ সালে, তিনি কিংবদন্তি শো Coke Studio@MTV- এর একটি অংশ ছিলেন যেখানে তিনি খিলতে হ্যায় গুল ইয়াহান, তু হ্যায় ইয়াহানের মূল রচনার কিছু অংশ এবং একটি তৃতীয় অংশ যেখানে সুফি তোচি রায়নার সাথে কর্ণাটিক সঙ্গীত থ্যাগরাজা কৃতি ব্রোভরমার সাথে দেখা করেন। এই ফিউশন পিসটি Coke Studio@MTV-এর উদ্বোধনী পর্বে প্রদর্শিত হয়েছিল। এটি ছাড়াও, তিনি সারা দেশে লাইভ কোক স্টুডিও@এমটিভি গিগ-এর অংশ ছিলেন।

গত ১১ বছরে তিনি অস্কার বিজয়ী এ আর রহমান, ইসাই জ্ঞানী ইলাইয়ারাজা এবং তার ছেলে যুবান শঙ্কর রাজা এবং কার্তিক রাজা এবং তার মেয়ে ভবথারিণীর জন্য গান করার সৌভাগ্য পেয়েছেন। তিনি শীর্ষস্থানীয় সঙ্গীত পরিচালক হ্যারিস জয়রাজ, বিদ্যাসাগর, ভরদ্বাজ, এসএ রাজকুমার, ডি. ইমান, রমেশ বিনায়কম, সবেশ-মুরালি, সিরপি, ভরনি, ধীনা, জোশুয়া শ্রীধর, দেবী শ্রী প্রসাদের সাথেও কাজ করেছেন।

তিনি কাপা টিভিতে মিউজিক মোজোর প্রথম সিজনেরও অংশ ছিলেন। সেই শোতে তিনি ৭টি গান গেয়েছেন।

টেলিভিশন
--------

তিনি সুপার সিঙ্গার এবং সান টিভির *সঙ্গীতা মহাযুধামের* সিজন ২ সহ বিভিন্ন দক্ষিণ ভারতীয় সঙ্গীত প্রতিযোগিতার টেলিভিশন শোতে হোস্ট এবং বিচারক ছিলেন। তিনি কর্ণাটিক সঙ্গীত সঙ্গীত প্রতিযোগিতার টেলিভিশন শো *তানিস্ক স্বর্ণ সঙ্গীতম-* এর প্রথম মরসুমেও হোস্ট ছিলেন যা রাজ টিভিতে প্রচারিত হয়েছিল।

তথ্যসূত্র
---------

1. ↑  "X-Machi - Ghajini songs"। YouTube। ২০০৯-০২-০৩। সংগ্রহের তারিখ ২০২০-০১-১৭।


|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* মিউজিকব্রেইন্‌জ শিল্পী

 |
একই নামে অন্যান্য ব্যক্তিবর্গের জন্য আব্দুর রহিম (দ্ব্যর্থতা নিরসন) দেখুন।

**আব্দুর রহিম** (২৩ মার্চ ১৯৫৩ - ১৫ আগস্ট ২০২১) ছিলেন বাংলাদেশ সেনাবাহিনীর অবসরপ্রাপ্ত বিগ্রেডিয়ার জেনারেল। তিনি ২০০১ থেকে ২০০৫ পর্যন্ত জাতীয় নিরাপত্তা গোয়েন্দার মহাপরিচালক ছিলেন।

তিনি ফৌজদারহাট ক্যাডেট কলেজ থেকে ইন্টারমিডিয়েট পাস করে সেনাবাহিনীর কমিশন কোরে যোগদান করেন।

অভিযোগ
------

২০০৪ সালের ঢাকা গ্রেনেড হামলা মামলায় তিনি অভিযুক্ত ছিলেন। বাংলাদেশ জাতীয়তাবাদী দলের শাসনামলে হাওয়া ভবনের যাতায়াত ছিল তার। চট্টগ্রামে ১০ ট্রাক অস্ত্র আটক মামলায় ২০১৪ সালের ৩০ জানুয়ারি চট্টগ্রাম মহানগর দায়রা জজ আদালত ও বিশেষ ট্রাইব্যুনাল-১ রায় ঘোষণা করে। ওই মামলায় বিএনপি নেতা সাবেক স্বরাষ্ট্র প্রতিমন্ত্রী লুৎফুজ্জামান বাবর ও তাকেসহ ১৪ জনকে মৃত্যুদণ্ড দেয় আদালত। তার মৃত্যুর সময় পর্যন্ত মামলাটি উচ্চ আদালতে বিচারাধীন ছিল।

মৃত্যু
------

২৬ জুলাই ২০২১ সালে কাশিমপুর কেন্দ্রীয় কারাগার-২-এ থাকা অবস্থায় তার করোনা শনাক্ত হয়। পরে তাকে রাজধানীর সোহরাওয়ার্দী হাসপাতালে ভর্তি করা হয়। শারীরিক অবস্থার অবনতি হলে পরে তাকে আইসিইউতে স্থানান্তর করা হয়। ১৫ আগস্ট ২০২১ সালে তিনি সেখানে মৃত্যুবরণ করেন।

তথ্যসূত্র
---------

1. ↑  "১০ ট্রাক অস্ত্র মামলার আসামি ব্রিগেডিয়ার (অব.) আব্দুর রহিম মারা গেছেন"। *কালের কণ্ঠ*। ১৫ আগস্ট ২০২১। সংগ্রহের তারিখ ১৫ আগস্ট ২০২১।
2. ↑  "গ্রেনেড হামলার আগে হাওয়া ভবনে যান আব্দুর রহিম: আদালতে সাক্ষী"। *banglanews24.com*। ১৩ জানুয়ারি ২০১৩। সংগ্রহের তারিখ ১৫ আগস্ট ২০২১।
3. ↑  "সাবেক দুই গোয়েন্দা প্রধানের ফাঁসি, তিন আইজিসহ ৮ পুলিশের সাজা"। *Sarabangla.net*। ২০১৮-১০-১০। সংগ্রহের তারিখ ২০১৯-০৭-১২।
4. ↑  "সাবেক এনএসআই প্রধান আব্দুর রহিম কারাবন্দী অবস্থায় মারা গেছেন"। *দৈনিক নয়াদিগন্ত*। সংগ্রহের তারিখ ১৫ আগস্ট ২০২১।
**নাসিমা আক্তার** (জন্ম ১৯৭০) হচ্ছেন একজন বাংলাদেশী বিজ্ঞানী যিনি নিউক্লিয়ার মেডিসিন বিশেষজ্ঞ। ২০১০-এ, তিনি নিউক্লিয়ার কার্ডিওলজির গবেষণা এবং ভ্রূণীয় অনিয়মের নুচাল ট্রান্সসুয়েন্সীর গবেষণার জন্য বিএএস-টিডব্লিউএএস তরুন বিজ্ঞানী পুরস্কার লাভ করেন। ২০১৩-এ, নিউক্লিয়ার মেডিসিন ও আল্ট্রাসনোগ্রাফি-এ তার কাজের জন্য তিনি এলসেভিয়ার ফাউন্ডেশন অ্যাওয়ার্ড-এ সম্মানিত হন।

প্রারম্ভের জীবন ও শিক্ষা
------------------------

নাসিমা আক্তার ১৯৭০ সালে জন্মগ্রহণ করেন।১৯৯৫ সালে সিলেট এম.এ.জি. ওসমানী মেডিকেল কলেজ থেকে স্নাতক ডিগ্রী লাভ করেন। এবং ২০০১ সালে বঙ্গবন্ধু শেখ মুজিব মেডিকেল বিশ্ববিদ্যালয় থেকে এম.ফিল পরে কানজওয়া সেইরইয়ো বিশ্ববিদ্যালয়, জাপান থেকে ২০০৮ সালে পিএইচডি ডিগ্রী লাভ করেন। পরবর্তীতে জাপানের কাগওয়া বিশ্ববিদ্যালয় থেকে ধাত্রীবিদ্যাসংক্রান্ত আলট্রাসনোগ্রাফি বিষয়ে প্রশিক্ষণ নেন ।

কর্মজীবন
--------

১৯৯৮ সালে, নাসিমা আক্তার ঢাকায় বাংলাদেশ পরমাণু শক্তি কমিশন-এ নিউক্লিয়ার মেডিসিন চিকিৎসক হিসাবে কাজ শুরু করে। গর্ভধারণের প্রথম তিন মাসে নুচাল ট্রান্সসুয়েন্সী ব্যবহার করে তিনি ব্যতিক্রমসমূহ নিয়ে গবেষণা করেছেন। তিনি গর্ভস রোগের (গর্ভস রোগটি ইমিউন সিস্টেমের একটি ব্যাধি যা থাইরয়েড গ্রন্থিটিকে অতিরিক্ত পরিমাণে পরিণত করে। এটি একটি অটোইমিউন ডিসঅর্ডার, যার মানে শরীরের ইমিউন সিস্টেম ভুলভাবে শরীরের নিজস্ব কোষের উপর আক্রমণ করে) গবেষণা জন্য রেডিওয়ডিন থেরাপীও ব্যবহার করেছেন। এছাড়াও ইঁদুরের উপর পরীক্ষা করেছেন রেডিওট্রাসার উন্নত করে সিজোফ্রেনিয়া, এবং সিগমা রিসেপ্টর ইমেজিংয়ের মাধ্যমে টিউমার বৃদ্ধি, ডিমেনশিয়া, এবং স্কিটসোফ্রিনিয়া তদন্তের জন্য। তিনি জাতীয় ও আন্তর্জাতিক পর্যায়ের ৪০ টি জার্নালে পেপার প্রকাশ করেছেন এবং দেশে এবং বিদেশে ১৫ টি প্রেজেন্টেশন দিয়েছেন।

পুরস্কার
--------

তরুণ বিজ্ঞানী হিসাবে, নাসিমা বেশ কয়েকটি পুরস্কার পেয়েছেন, যার মধ্যে রয়েছে তরুণ বিজ্ঞানী পুরস্কার এবং বাংলাদেশ সোসাইটি অফ নিউক্লিয়ার মেডিসিনের স্বর্ণ পদক। ২০১০-এ, লাভ করেন বিএএস-টিডব্লিউএএস তরুন বিজ্ঞানী পুরস্কার এবং ২০১৩-এ ওষুধ এবং প্রাণ বিজ্ঞানে তার অগ্রণী কাজের জন্য এলসেভিয়ার ফাউন্ডেশন পুরস্কারের সঙ্গে তাকে সম্মানিত করা হয়। $৫,০০০ ডলারের পুরস্কার ছাড়াও, এলসেভিয়ার পুরস্কারের জন্য আমেরিকান অ্যাসোসিয়েশন ফর অ্যাডভ্যান্সমেন্ট অফ সায়েন্স বোস্টন এর সভায় তিনি উপস্থিত ছিলেন।

তথ্যসূত্র
---------

1. 1 2 3  "BAS Gold Medal Award Ceremony 2011"। Bangladesh Academy of Sciences। ১৪ আগস্ট ২০১১। ৭ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ১২ এপ্রিল ২০১৮।
2. 1 2  "Awards recognize women scientists in developing countries"। Elsevier। ১০ ফেব্রুয়ারি ২০১৩। সংগ্রহের তারিখ ১২ এপ্রিল ২০১৮।
3. ↑  "Bangladesh radiologist honored by AAAS"। AuntMinnie। ১৯ ফেব্রুয়ারি ২০১৩। সংগ্রহের তারিখ ১২ এপ্রিল ২০১৮।
4. 1 2  "Nasima Akhter - Bangladesh"। Environmentalists for Nuclear, USA। ১৪ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ১৩ এপ্রিল ২০১৮।

উইকিমিডিয়া কমন্সে **নাসিমা আক্তার** সংক্রান্ত মিডিয়া রয়েছে।
এই নিবন্ধটি পৌষ সংক্রান্তি উপলক্ষে পালিত উৎসব সংক্রান্ত সম্পর্কে। উক্ত দিনটির সম্পর্কে সামগ্রিক ধারণার জন্য পৌষ সংক্রান্তি দেখুন।
**পৌষপার্বণ** বা **পিঠেপার্বণ** পশ্চিমবঙ্গ ও বাংলাদেশে পালিত একটি হিন্দু লোকউৎসব। বাংলা পৌষমাসের সংক্রান্তিতে এই উৎসব পালিত হয়। এই দিন হিন্দুরা পিঠে প্রস্তুত করে দেবতার উদ্দেশ্যে নিবেদন করেন।

প্রাচীন কাল থেকেই দেবতার পূজায় পিঠের অর্ঘ্য প্রদানের রীতি রয়েছে। মধ্যযুগে ধর্মপূজায় মদ্যমাংসের সঙ্গে পিঠে নৈবেদ্যও দেওয়া হত। তবে দেবতার পূজায় নিবেদনের জন্য বছরের বিভিন্ন সময়ে বিভিন্ন প্রকার পিঠে প্রস্তুত করার বিধান রয়েছে। তবে গ্রীষ্মকালে পিঠেপুলি রুচিকর নয় বলে, বর্ষা বা শীতকালেই এই জাতীয় অনুষ্ঠানের আয়োজন করা হয়। বছরের বিভিন্ন সময়ে অনুষ্ঠিত পিঠেপর্বের মধ্যে পৌষ সংক্রান্তির পৌষপার্বণই সর্বাপেক্ষা প্রসিদ্ধ। এই দিনটি হিন্দু পঞ্জিকায় ‘মকর সংক্রান্তি’ বা ‘উত্তরায়ণ সংক্রান্তি’ নামেও পরিচিত। প্রাচীন হিন্দুরা এই দিনটিতে পিতৃপুরুষ অথবা বাস্তুদেবতার উদ্দেশ্যে তিল কিংবা খেজুড় গুড় দিয়ে তৈরি তিলুয়া এবং নতুন ধান থেকে উৎপন্ন চাল থেকে তৈরি পিঠের অর্ঘ্য প্রদান করতেন। এই কারণে পৌষ সংক্রান্তির অপর নাম তিলুয়া সংক্রান্তি বা পিঠে সংক্রান্তি। এই প্রাচীন উৎসবের একটি রূপ অদ্যাবধি পিঠেপার্বণের আকারে বাঙালি হিন্দু সমাজে প্রচলিত।

আরও দেখুন
---------

* পৌষ সংক্রান্তি

তথ্যসূত্র
---------

* *বাংলার লোকসংস্কৃতির বিশ্বকোষ*, ড. দুলাল চৌধুরী সম্পাদিত, আকাদেমি অফ ফোকলোর, কলকাতা, ২০০৪, পৃ. ৩২০